[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Populara animacia filmo Nausicaa\u0308 de Japanio ludita kiel kabuka teatraj\u0302o"}, {"text_idx": "#000005", "text": "La princino Nausicaa\u0308 kaj besto"}, {"text_idx": "#000006", "text": "en nova kabuka teatraj\u0302o lau\u0306"}, {"text_idx": "#000008", "text": "de Miyazaki Hayao. Ekranbildo el"}, {"text_idx": "#000009", "text": "Unu el la plej popularaj fabeloj de Japanio estis surscenigata kiel kabuka teatraj\u0302o [eo] en decembro 2019. Kreita de la fama japana reg\u0302isoro, prezentisto kaj rakontisto Miyazaki Hayao, Nausicaa\u0308 el la Venta Valo [eo] (\u98a8\u306e\u8c37\u306e\u30ca\u30a6\u30b7\u30ab, Kaze no Tani no Naushika) aperis unue kiel mangaa serio en 1982, kaj poste kiel animacia filmo en 1984, kiu lasta ankorau\u0306 g\u0302uas sukceson c\u0302e tutmonda publiko."}, {"text_idx": "#000010", "text": "La kabuka versio de Nausicaa\u0308 estas ludata de aktoraro komplete vira kun la famaj kabukaj aktoroj Onoe Kikugoro\u0304 V kaj Nakamura Shichinosuke II. Onoe ludas Nausicaa\u0308, la c\u0302efrolulinon de la fabelo, kaj Nakamura ludas la princinon Kushana, s\u0302ian antagoniston. La teatra ludado komencig\u0302is c\u0302e Shinbashi Enbujo, en Tokio, vendredon, la 6-an de decembro, kaj dau\u0306ris g\u0302is la 25-a de decembro."}, {"text_idx": "#000011", "text": "Mallonga resumo de la kabuka adaptaj\u0302o povas esti spektata jutube kaj tvitere:"}, {"text_idx": "#000012", "text": "\u201cNausicaa\u201d Kabuki stage play is opening tomorrow in Japan.\nThanks @ButaGhibli for the link. /YfJlzhefVb"}, {"text_idx": "#000014", "text": "Morgau\u0306 okazos la premiero de la teatra kabuko \u201cNausicaa\u0308\u201d en Japanio. Dankon @ButaGhibli por la ligilo. /YfJlzhefVb"}, {"text_idx": "#000015", "text": "\u2014 Catsuka (@catsuka) la 5-an de decembro 2019"}, {"text_idx": "#000016", "text": "Enscenigitaj en post-apokalipta estonteco, kaj la mangaa kaj la animea versioj de Nausicaa\u0308 el la Venta Valo prezentas la strebojn de la princino Nausicaa\u0308 malebligi al la homaro detrui sin kaj c\u0302iujn aliajn vivformojn sur ls venenita, plejparte ne gastama Tero. Kiel c\u0302iuj verkoj de Miyazaki, Nausicaa\u0308 uzas fantazion por esplori kompleksajn temojn kiel naturprotektismon, pacismon kaj homan eraripovon kaj avidecon."}, {"text_idx": "#000017", "text": "Miyazaki Hayao [eo] estas unu el la plej famaj japanaj verkistoj. Li estas fondinto de la Studio Ghibli. Liaj plej famaj verkoj en Japanio kaj eksterlande estas Mia najbaro Totoro kaj La vojag\u0302o de C\u0302ihiro. Miyazaki debutis per mangaaj serioj je la fino de la 1960-aja jaroj, el kiuj fine estig\u0302is la Nausicaa\u0308-serio."}, {"text_idx": "#000019", "text": "Nausicaa\u0308 estis ludata en Tokio de la 5-a g\u0302is la 25-a de decembro 2019. G\u0302i sekvas kabukmodelon similan al la kabuka Star Wars, spektebla rete en Jutubo."}, {"text_idx": "#000020", "text": "Arto kaj kulturoBona novaj\u0302oCivitanaj komunikilojIdeoj"}, {"text_idx": "#000021", "text": "Plej novaj artikoloj pri Orienta Azio"}, {"text_idx": "#000024", "text": "La batalo pri c\u0302ifromonaj revoj en Mjanmao"}]